Rodailenda

Rodailendas štats (), plašāk zināma kā Rodailenda (Rhode Island), ir viens no Amerikas Savienoto Valstu štatiem, kas atrodas Jaunanglijas reģionā. Mazākais štats Amerikas Savienotajās Valstīs. Rodailendas administratīvais centrs ir Providensa.

Ziemeļos un austrumos Rodailenda robežojas ar Masačūsetsu, rietumos ar Konektikutu, bet dienvidos ar Atlantijas okeānu. Viena no Anglijas trīspadsmit kolonijām, kas sacēlās pret metropoli un nodibināja ASV.

 Vēsture 
1614. gadā nīderlandiešu jūrasbraucējs Adriens Bloks (Adriaen Block) savā aprakstā minēja "Sarkano salu" (). 1636. gadā teologam Rodžeram Viljamsam aizliedza uzturēties Masačūsetsas Līča kolonijā un viņš izveidoja apmetni, kuru nosauca par Providenci, deklarēdams reliģisko brīvību baptistu kolonistiem. 1652. gadā Rodailenda izdeva likumu, kas pirmoreiz Ziemeļamerikā aizliedza verdzību.

1663. gada 8. jūlijā Anglijas karalis Čārlzs II izdeva karaļa hartu (Royal Charter) par Rodailendas kolonijas 
(Rhode Island and Providence Plantations) dibināšanu. No 1675. gada līdz 1676. gadam norisinājās karaļa Filipa karš. 

Rodailenda bija viena no britu Trīspadsmit kolonijām, kas 1776. gada 4. maijā kā pirmā pasludināja savu neatkarību no Lielbritānijas Karalistes. 
Tikai 1790. gada 29. maijā, pārējiem štatiem piedraudot, ka piemēros Rodailendai augstas muitas nodevas, Rodailenda pēdējā no 13 kolonijām akceptēja ASV Konstitūciju. 1842. gadā notika Dorra sacelšanās.

 Iedzīvotāji 
Pēc tautas skaitīšanas datiem 2010. gadā štatā bija 1 052 567 iedzīvotāji.

 Lielākās pilsētas 
VietaPilsētaIedzīvotāju skaits1Providensa190 9342Krenstona82 9343Vorvika82 8234Patakita75 6045Īstprovidensa47 1396Vūnsoketa43 2407Kamberlenda36 4058Koventri35 6889Nortprovidensa34 11410Sautkingstona31 931

 Atsauces 

 Ārējās saites 



Kategorija:ASV štati